RHAN 4

GWEITHREDIAETHAU, AELODAU, SWYDDOGION A PHWYLLGORAU AWDURDODAU LLEOL

Trosolwg o’r Rhan

Trosolwg
53
Mae’r Rhan hon yn gwneud darpariaeth—
a
sy’n ei gwneud yn ofynnol i brif gyngor benodi prif weithredwr (yn hytrach na dynodi pennaeth gwasanaeth taledig), y bydd ei swyddogaethau yn cynnwys dyletswyddau a osodir o dan y Rhan hon;
b. . . . . . . . . . . . . . . . . . . . . . . . . . . . . . . .
c
ar gyfer penodi cynorthwywyr gweithrediaethau prif gynghorau;
d
ynglŷn â rhannu swydd mewn swyddi penodol o fewn prif gynghorau;
e
ar gyfer dyroddi canllawiau, gan gynnwys i feiri etholedig ac arweinyddion gweithrediaeth, ar gydraddoldeb ac amrywiaeth;
f
ynglŷn â hawlogaeth aelodau o awdurdodau lleol i gael gwahanol fathau o absenoldeb teuluol;
g
sy’n ei gwneud yn ofynnol i arweinyddion grwpiau gwleidyddol gymryd camau i hybu a chynnal safonau ymddygiad uchel gan aelodau o’u grwpiau, a chydweithredu â phwyllgorau safonau;
h
sy’n ei gwneud yn ofynnol i bwyllgorau safonau lunio adroddiadau blynyddol ar y modd y maent yn arfer eu swyddogaethau;
i
sy’n diwygio Deddf 2000 a Deddfau eraill er mwyn gwneud darpariaeth ynglŷn ag ymchwiliadau gan Ombwdsmon Gwasanaethau Cyhoeddus Cymru i ymddygiad aelodau llywodraeth leol;
j
ynglŷn â darparu gwybodaeth benodol i bwyllgorau trosolwg a chraffu;
k
sy’n galluogi Gweinidogion Cymru i’w gwneud yn ofynnol i awdurdodau lleol benodi cyd-bwyllgorau trosolwg a chraffu;
l
sy’n ei gwneud yn ofynnol i gynghorau cymuned wneud cynlluniau hyfforddi.
A. 53 mewn grym ar 20.3.2021, gweler a. 175(3)(h)
A. 53(b) wedi ei hepgor (1.4.2025) yn rhinwedd Deddf Etholiadau a Chyrff Etholedig (Cymru) 2024 (asc 5), a. 72(4), Atod. 1 para. 15(2); O.S. 2024/1337, ergl. 3(e)